Louis Adamic

Louis Adamic (vlastným menom Luj Adamič; * 21. marec 1899, Blato, Rakúsko-Uhorsko – † 4. september 1951, Milford, New Jersey, USA) bol americký spisovateľ slovinského pôvodu.

Pre svoje pôsobenie v protirakúskom hnutí bol nútený roku 1913 emigrovať do USA. V 1. svetovej vojne bojoval v americkej armáde. Začínal prekladmi juhoslovanských autorov, no neskôr sa venoval hlavne vlastnej tvorbe. 

Vo svojich dielach podával svoje spomienky z detstva, pohľad „emigranta“ na Ameriku, ale i pohľad na politické dianie v USA a Juhoslávii, pričom sa snažil o spopularizovanie Tita. Po 2. svetovej vojne bol vyšetrovaný Výborom pre protiamerickú činnosť. Kvôli zhoršujúcemu sa zdraviu ukončil svoj život samovraždou, pričom existujú nepotvrdené špekulácie, že mohol byť zavraždený sovietskymi agentmi.

 Dielo 
 1931 - Dynamite: The Story of Class Violence in America (doslova: Dynamit: Príbeh triednych násilností v Amerike)
 1932 - Laughing in the Jungle: The Autobiography of an Immigrant in America  (doslova: Smiech v džungli) 
 1934 - The Native's Return (doslova: Rodákov návrat)
 1935 - Grandsons: A Story of American Lives  (doslova: Vnuci: Príbeh amerických životov)
 1936 - Craddle of Life (doslova: Kolíska života)
 1938 - My America (doslova: Moja Amerika) 
 1946 - Dinner at the White House (doslova: Dinner v Bielom dome)
 1952 - The Eagle and the Roots (doslova: Orol a korene)

 Referencie 

Kategória:Spisovatelia USA
Kategória:Naturalizované osobnosti USA
Kategória:Obete samovrážd
Kategória:Členovia Slovinskej akadémie vied a umení